Case ID: 1162061
Sentence 11: Azərbaycan Respublikasının İnzibati-Prosessual Məcəlləsinin 47-ci maddəsinə uyğun qaydada verilmiş məhkəmə sərəncamı ilə bağlı cavabdeh Mənzil Kommunal Təsərrüfatı Departamenti iddiaya dair etirazını təqdim edərək göstərmişdir ki, Azərbaycan Respublikası Nazirlər Kabinetinin xx.xx.2001-ci il tarixli, 113 saylı siyahı üzrə təsdiq edilmiş siyahı üzrə Bakı şəhər İcra Hakimiyyətinin xx.xx.2001-ci il tarixli, 709 saylı sərəncamına əsasən əvvəllər “xxxx” Dövlət Şirkətinə məxsus olmuş Bakı şəhəri Binəqədi rayonu Səttar Bəhlulzadə küçəsi, 23 saylı ünvanda yerləşən yataqxana binası balansa götürülmüşdür.Göstərilən bina balansa qəbul edilərkən aparılan təhvil-təslim zamanı binanın əvvəllər məxsus olduğu “xxxx” Dövlət Şirkəti tərəfindən İddiaçı həmin binada yaşayış otağı ilə təmin edilməsi müəyyən edilməmiş və qeyd edilən binada yerləşən yaşayış sahələrində faktiki olaraq məcburi köçkün ailələri məskunlaşmışdır.Binəqədi rayon İcra Hakimiyyətinin xx.xx.2018-ci il tarixli, 2/12-11-32/512 saylı məktubuna əsasən Fövqəladə Hallar Nazirliyi Tikintidə Təhlükəsizliyə Nəzarət Dövlət Agentliyinin “Azkommunlayihə” Layihə İnstitutunun mütəxəssisləri tərəfindən Bakı şəhəri,Binəqədi rayonu, Səttar Bəhlulzadə küçəsi, 23 ünvanında yerləşən yataqxana binasına vizual baxış keçirilmiş və texniki baxışın nəticələri haqqında tərtib edilmiş xx.xx.2018-ci il tarixli akta əsasən yataqxana binasının mövcud texniki vəziyyəti qəzalı hesab edilmişdir.